cyanic-selkie/wikianc huggingface dataset:
Wemindji
Historia
O territorio do pobo cree de Wemindji abranguía do río Paakumshumwaashtikw (Old Factory) ata o norte da actual vila de Wemindji, os primeiros contactos cos europeos déronse ao longo do século XVII, tratábase de aventureiros e comerciantes británicos procedentes de postos comerciais da zona da baía de James. A Compañía da Baía de Hudson usou a illa Upishtikwaayaaukimikw de Paakumshumwaashtikw (baía de Old Factory) durante finais do século XVII e primeiros do século XVIII como un lugar para aportar barcos no inverno pero tamén puido ser un auténtico posto comercial. Para os crees era unha zona de pesca nos veráns. En 1934 un comerciante de orixe europea abriu un establecemento comercial na illa de Taawaasuu Minishtikw e en 1936 a compañía estableceu a súa propia tenda noutra illa ao sur, Kaampaanii Minishtikw, e a zona, que se coñecía en inglés como Old Factory e en francés como Vieux Comptoir, converteuse no centro de actividades dos cree da rexión, achegábanse no verán para comerciar e mesmo no inverno cando precisaban algún tipo de mercadoría. Algúns crees, vellos ou enfermos, tamén pasaban o inverno alí. Tamén se estableceron na zona misións anglicanas e católicas. As mudanzas na zona costeira, co aumento das dificultades para os barcos achegárense ás illas fixo que a comunidade tivese que buscar unha nova localización e en 1958 mudouse a 45 km. ao norte, a actual localidade de Wemindji.
Relixión
Os cree da rexión convertéronse ao cristianismo a partir de mediados do século XX pero manteñen prácticas da súa relixión tradicional. En 1940 estableceuse en Old Factory unha misión anglicana ao cargo do reverendo cree Redfern E. Louttit que supervisou e axudou na contrución da igrexa e nas décadas seguintes a maioría dos cree locais converteron ao anglicanismo. Ao se mover á nova localidade construíuse unha nova igrexa, e a mediados da década de 1980 consagrouse a actual igrexa parroquial, a igrexa de San Xoán o Bautista, con capacidade con 150 asentos que depende da diocese de Moosonee da Igrexa Anglicana do Canadá.
Paio de Oviedo
Liber chronicorum
A crónica orixinal de Paio, a coñecida como Chronicon regum Legionensium, rematouse nalgún tempo despois de 1121, xa que se refire ao matrimonio da filla de Afonso VI, Sancha, con Rodrigo González, que recibe o título de conde. A crónica pódese atopar en vinte e catro manuscritos, o máis antigo data de finais do século XII. Comeza co ascenso de Vermudo II en 982 e remata coa morte de Afonso VI en 1109. O traballo de Paio como historiador contrastou co dos autores anónimos contemporáneos da Historia seminense e da Chronica Adefonsi imperatoris. O latín de Paio é "pouco sofisticado e basto... [carecendo] do entusiasmo e dos florecementos retóricos" da Historia, e non mostra a "erudición conspicua" de ningún dos dous. Paio probablemente elaborou a súa historia ás présas e cun mínimo de preparación.
Aínda que é desigual na súa cobertura, a crónica de Paio é unha das fontes máis importantes de moitos acontecementos do século XI, como a división do reino que tivo lugar na morte de Fernando I. Tamén é testemuña contemporánea e frecuente dos reinados de Afonso VI e Urraca; de feito, o seu é o único relato contemporáneo que abarca todo o reinado de Afonso VI, a quen chama encomiando "o pai e defensor de todas as igrexas hispanas". O reinado de Afonso V antes del é descrito moi brevemente, pero a do pai de Afonso, Vermudo II, ocupa a metade de toda a crónica e é moi crítico co rei. Paio é a única fonte do encarceramento do seu predecesor, o bispo Gudesteo de Oviedo, por Vermudo cara o 990. A crítica a Vermudo é unha xanela útil sobre a ideoloxía e o prexuízo de Paio.
Garrulus
Descrición
O xénero foi descrito en 1760 polo zoólogo francés Mathurin Jacques Brisson, na súa obra Ornithologie, ou, Méthode contenant la division des oiseaux en ordres, sections, genres, especes & leurs variétés. Volume 2. París: Jean-Baptiste Bauche. p. 47. ,.
Aedes aegypti
Aedes aegypti é un mosquito que pode ser portador do virus do dengue e da febre amarela, así como doutras doenzas, como a Chikungunya, a febre de Zika e o Virus Mayaro. É membro do subxénero Stegomyia dentro do xénero Aedes (ao que pertence o estreitamente emparentado Aedes albopictus, vector tamén do dengue).
Carlos G. Amigo
Carlos García Amigo, nado na Coruña o 27 de xullo de 1973, é un músico solista de violoncello galego.
Célula nai pluripotente inducida
Proteínas recombinantes
Unha gran vantaxe deste método é que evita os problemas de mutaxénese insercional, dado que as proteínas non son ácidos nucleicos e non se poden inserir no xenoma. En 2009, demostrouse a xeración de células iPS sen alteración xenética das células adultas orixinais por medio de proteínas vehiculizadas a través de péptidos. Así, púidose demostrar que as proteínas recombinantes correspondentes aos factores de transcrición se podían usar para a reprogramación. Mentres que a transferencia de proteínas tamén induce pluripotencia, o método é máis complicado e require dominar as técnicas de produción e purificación de proteínas recombinantes. Ademais, a súa eficiencia é moi baixa.
Transdisciplinariedade
Aplicado á resolución de problemas
Cando se discute a natureza mesma dun problema, a transdisciplinariedade pode axudar a determinar os problemas máis relevantes e as preguntas de investigación involucradas. Un primeiro tipo de pregunta refírese á causa dos problemas actuais e o seu desenvolvemento futuro (coñecemento do sistema). Outra preocupación é que valores e normas se poden usar para establecer os obxectivos do proceso de resolución de problemas (coñecemento obxectivo). Un terceiro refírese a como unha situación problemática pode transformarse e mellorarse (coñecemento de transformación). A transdisciplinariedade require un tratamento adecuado da complexidade dos problemas e a diversidade de percepcións dos mesmos, que os coñecementos abstractos e específicos de cada caso están vinculados, e que as prácticas promoven o ben común.
Mario Frustalupi
Mario Frustalupi, nado en Orvieto o 12 de setembro de 1942 e finado en San Salvatore Monferrato o 14 de abril de 1990, foi un futbolista e dirixente deportivo italiano.
Vida persoal
Foi pai do adestrador de fútbol Nicolò Frustalupi.
José Carou
Traxectoria
Escribiu crítica de cine para Sermos Galiza, Diario de Arousa e Cinemadicción, ademais de colaboracións ocasionais para o suplemento cultural Barbantia (La Voz de Galicia).
The Good, the Bad & the Queen
The Good, the Bad & the Queen foi un supergrupo inglés de art rock composto polo cantante Damon Albarn de Blur e Gorillaz, o baixista Paul Simonon de The Clash, o guitarrista Simon Tong de The Verve, e o batería Tony Allen de Fela Kuti. A banda publicou o seu álbum de estrea, The Good, the Bad & the Queen, no ano 2007. O seu segundo disco, Merrie Land, co-producido con Tony Visconti, apareceu en 2018. No ano 2019, Albarn anunciou que o grupo se disolvía. Allen morreu en 2020.
Alan III da Bretaña
Conflito con Roberto I de Normandía
En agosto de 1027, cando Roberto I de Normandía tomou o poder no seu país, ao parecer Alan, primo seu, aproveitou a conmoción resultante para sacar a Bretaña da soberanía normanda. A principios da década de 1030, Roberto atacou con éxito a cidade de Dol e Alan, en resposta, invadiu o Avranchin, ataque que foi rexeitado, pero que non foi o último, xa que continuaron as incursións dun e doutro lado.
Despois de que Roberto levara a cabo unha invasión por terra e por mar, Roberto de Évreux, arcebispo de Ruán e tío de ambos os dous primos conseguiu unha tregua entre os seus dous sobriños, en Le Mont-Saint-Michel, onde Alan xurou fidelidade a Roberto. Cando este partiu cara a Terra Santa (principios de 1035), designou ao seu primo Alan como un dos gardiáns de seu fillo Guillerme
Rescate da cova Tham Luang
Os esforzos para localizar o grupo víronse dificultados polo aumento do nivel da auga e as fortes correntes, e non se fixo ningún contacto durante case dúas semanas. O esforzo de rescate da cova expandiuse nunha operación masiva no medio dun intenso interese público en todo o mundo e na que participaron equipos de rescate internacionais. O 2 de xullo, despois de avanzar por pasadizos estreitos e augas lamacentas, os mergulladores británicos John Volanthen e Rick Stanton atoparon ao grupo vivo nunha rocha elevada a uns 2,5 quilómetros da boca da cova. Os organizadores de rescate discutiron varias opcións para extraer o grupo, incluíndo ensinarlles habilidades básicas de mergullo para permitir o seu rescate, ou esperar ata que se atopase ou perforase unha nova entrada á cova ou agardar a que as augas da inundación diminuísen ao final da estación dos monzóns varios meses despois. Despois de días de bombeo de auga do sistema de covas e un alto da choiva, os equipos de rescate apresuráronse a sacar ao grupo da cova antes da seguinte choiva monzónica, que se esperaba que traería chuvascos adicionais e que era probable que comezase o 11 de xullo.
Ulpiano Checa
Traxectoria
En 1890, obtivo o seu primeiro triunfo nos Salóns de París. Nos Campos Elíseos presentou a súa soada Carrera de carros romanos e conseguiu a terceira medalla. Tanto o público como a crítica encomiaron esta obra. O seu nome fíxose popular dentro dos círculos artísticos e enxalzouse como un dos pintores españois máis prometedores de cantos traballaban na capital francesa. Un ano despois, o goberno español condecorouno coa Orde de Carlos III.
Cinema quinqui
miniatura|Eloy de la Iglesia, un dos directores máis representativos do cinema quinqui Coñécese popularmente en España como cinema quinqui o xénero cinematográfico que narra as vivencias de delincuentes de estrato social moi baixo, sempre novos ou moi novos, que acadaron sona polos seus delitos.
Yvonne Brill
Vida profesional
Foi xerente de propulsión da nave espacial NOVA, un satélite que proporcionaba numerosos datos para a Mariña, e no que logrou implementar un sistema de propulsión de plasma de pulso, algo moi pouco común nese entón.
Lingua náhuatl da Huasteca
Demografía
O náhuatl da Huasteca é falado nos seguintes concellos dos estados de Hidalgo, Veracruz e San Luis Potosí, e o número de falantes en cada concello no ano 2005 era:
Man or Astro-man?
Man or Astro-man? é unha banda estadounidense de surf rock formada en Auburn, Alabama a principios dos anos 90 que chegou á fama durante a seguinte década.
Missi dominici
Os missi dominici (en singular, missus dominicus) foron unha institución de carácter compensatorio entre o poder central e o territorial. Foran empregados algunha vez polos merovinxios, pero quen lles deu uso real foi Carlomagno, sendo mencionados expresamente no ano 805. Os missi dominici eran unha parella de inspectores, un laico e o outro un eclesiástico, que percorrían os condados recordando aos seus señores as súas obrigas. Ademais da inspección do dereito e a administración, ocupábanse da publicación das "capitulares", que eran textos de política interna. Estes eran chamados así por estaren divididos en capítulos, e substituían aos antigos decretos e edictos, refiríndose a leis, disposicións administrativas e regulamentos, tanto de dereito penal e dereito administrativo, como dereito canónico, pero non, antes do ano 800, de dereito civil.
Saudi Aramco
O 11 de decembro de 2019, as accións da compañía comezaron a cotizar na bolsa de valores de Tadawul. As accións ascenderon a unha capitalización de mercado duns 2.458.000.000.000 US$ (2020), No Forbes Global 2000 de 2020, Saudi Aramco clasificouse como a quinta empresa pública máis grande do mundo. En marzo de 2021, Saudi Aramco anunciou que as ganancias en 2020 caeron case un 45 % en comparación con 2019, xa que frearon os bloqueos en todo o mundo tras a pandemia de COVID-19
Henri-Caprais Vasselon
Henri-Caprais Vasselon, M.E.P., nado o 1 de abril de 1854 en Craponne-sur-Arzon e finado o 7 de marzo de 1896 en Osaca, foi un misioneiro francés, relixioso das Misións Estranxeiras de París e bispo de Osaca dende 1893 até o seu pasamento.
Xura de Santa Gadea
Mito medieval
A historiografía e os estudos de literatura afirman que este feito nunca tivo lugar e que é un mito creado no século XIII, ao redor do ano 1236, tras a unión definitiva dos reinos de Castela e de León na persoa de Fernando III, fillo de Afonso VIII de León e Galiza:
Lingua náhuatl de Michoacán
A lingua náhuatl de Michoacán (en Michhuahcan nahuatlahtolli) é unha variedade da lingua náhuatl falada polo pobo náhuatl no estado de Michoacán, en México. Os falantes distribúense polos concellos de Aquila (Pómaro, Coire, Ostula e Maruata), cunha presenza débil nos concellos lindeiros de Coahuayana, Chinicuila e Coalcomán.
Guerech da Bretaña
Traxectoria
Guerech era o fillo ilexítimo menor de Alan Barbetorte (Barbatorta) e da nobre Xudite, e sucedeu ao seu irmán Hoël á súa morte.
Foi educado na abadía de Saint-Benoît-sur-Loire, preto de Orleáns. Guerech foi elixido bispo de Nantes en 981, pero probabelmente non foi consagrado, e non exerceu o sacerdocio. Trátase do Hugues ou Hugo, «personaxe dunha vida sabia e austera» segundo Alberte o Magno, que administrou de facto a nivel espiritual a Igrexa de Nantes. Porén, Guerech mantivo durante os sete anos do seu reinado o regaire, é dicir, a parte temporal do bispado que administrou, xunto co condado de Nantes.
Ese mesmo ano, a esposa de Guerech, Aremburga, tiña unha fortaleza estratéxica establecida en Ancenis. Insigador, segundo a Chronique de Nantes, do asasinato de Hoël I, Conan o Torto, temendo, con razón, unha alianza entre os condes de Nantes e de Anjou contra el, convencería ao médico de Guerech, un tal Heroicus, tamén abade da abadía do Saint-Sauveur de Redon, para que envelenara ao duque.
Equaesos
Padrón dos pobos
miniatura|dereita|200px|[[Padrón dos pobos.]] O nome deste pobo aparece no padrón dos pobos, unha columna conmemorativa da construción da ponte romana de Chaves (Portugal), colocada sobre da mesma obra, que salva o río Támega. A epígrafe dedicatoria contén unha lista de dez dos pobos indíxenas galaicos bracarenses (citados como civitates no orixinal) da Gallaecia que colaboraran no erguemento da citada ponte.
Coto da Rega, Budián, O Valadouro
Coto da Rega é un lugar da parroquia de Budián, no concello lucense do Valadouro na comarca da Mariña Central. Segundo o Instituto Galego de Estatística, en 2021 tiña 4 habitantes, dos cales 2 eran homes e 2 eran mulleres.
Lobeira, Budián, O Valadouro
Lobeira é un lugar da parroquia de Budián, no concello lucense do Valadouro na comarca da Mariña Central. Segundo o Instituto Galego de Estatística, en 2021 tiña 12 habitantes, dos cales 4 eran homes e 8 eran mulleres.
Lingua yauna
A lingua yauna (ou yahuna) é unha lingua indíxena extinta da familia tucana que se falou outrora en Colombia.
Alberto Zedda
Traxectoria
Alberto Zedda naceu en Milán, onde cursou estudos humanísticos e musicais con Lorena Antonieta e Carlo Maria Giulini, que complementa na Escola de Paleografía Musical de Cremona.
Ensinou práctica orquestral no Conservatorio de Piacenza, Filoloxía musical aplicada na Academia de Osimo e Historia da música na Universidade de Urbino. Foi tamén Fundador e Director da Academia Rossiniana de Pesaro.
Laia Estrada i Cañón
Laia Estrada i Cañón, nada en Tarragona o 19 de setembro de 1982, é unha mestra, política e escritora catalá. É licenciada en Ciencias Ambientais pola Universidade de Xirona e ten un mestrado en Estudos Territoriais e Poboacións pola Universidade Autónoma de Barcelona. Participou en movementos feministas, en defensa da sanidade pública e polo dereito á vivenda.
Giichi Nomura
Traxectoria
En 1992, Nomura falou nas Nacións Unidas sobre cuestións ainus, incluída a política de asimilación forzada do Xapón. Nomura falou da actitude do goberno xaponés cara ao pobo ainu: "Aos ollos do goberno, somos un pobo cuxa existencia non debe ser admitida".
Interdisciplinariedade
Novas disciplinas científicas
Para Pompo houbo a aparición de novos tipos de formacións disciplinares que organizou en tres grandes tipos:
b) Interdisciplinas
c) Interciencias
Safiya Noble
Carreira
Noble uniuse ao Departamento de Estudos da Información da Universidade de California, Os Ánxeles. En 2017 uniuse á Universidade do Sur de California como profesor asistente visitante. Na USC céntrase nas preocupacións políticas e de dereitos humanos e civís das plataformas de medios dixitais, incluíndo a integración destes temas na formación STEM e en enxeñaría.
Corpúsculo polar
Aplicacións médicas
Unha biopsia de corpúsculo polar é a toma de mostra dun corpúsculo polar dun ovocito. Posteriormente analizase o corpúsculo para predicir a viabilidade e a posibilidade de embarazo do ovocito, así como a futura saúde da persoa que resultase dese embarazo. Este último uso fai que sexa unha forma de cribado xenético preimplantación. Comparado cunha biopsia de blastocisto, unha biopsia de corpúsculo polar pode ter un custo máis baixo, efectos colaterais menos nocivos e máis sensibilidade á hora de detectar anormalidades. A principal vantaxe do uso de corpúsculos polares no diagnóstico prexestacional é que non son necesarios para a fecundación exitosa ou o desenvolvemento embrionario, asegurándose así que non haxa efectos deletéreos para o embrión.
AD Miño
Historia
No 1983 adquiriu o seu nome actual Asociación Deportiva Miño sendo refundado, dous ascensos tomarían lugar dende a Segunda autonómica Galicia o último na tempada 2014/2015 superando o Galicia de Caranza e ó filial do CD As Pontes chegando a Primeira Autonómica Galicia para quedar, nestes anos de crecemento o club tamén acadou dous Campionatos da Copa de Delegación de Ferrol exactamente no 2014 e 2018.
O incríbel nivel de xogo do club miñés aseguraríalle o segundo posto na tempada do ascenso con 67 puntos, sendo superado unicamente polo Betanzos Club de Fútbol. Isto permitiu que xogaran a promoción a Preferente o 22 de maio, perdendo no Gallamonde 1-2 ante o SD Sofán, un terceiro posto na tempada 2016/2017 por detrás do Boimorto Club de Fútbol e a SD O Val, nas seguintes tempadas perderían folgos ocupando a sétima (2017-2018), novena (2018-2019) e quinta (2019-2020) prazas nunha Primeira autonómica de Galicia.
Pradia, Budián, O Valadouro
Pradia é un lugar da parroquia de Budián, no concello lucense do Valadouro na comarca da Mariña Central. Segundo o Instituto Galego de Estatística, en 2021 tiña 5 habitantes, dos cales 2 eran homes e 3 eran mulleres.
Belén Gopegui
Traxectoria
En 1993 a editorial Anagrama publicou con grande éxito a súa primeira novela La escala dos mapas, que recibiu os premios Tigre Juan e Iberoamericano Santiago del Nuevo Extremo para autores noveis.
Kanahus Manuel
Kanahus Manuel, tamén coñecida como Kanahus Freedom, é unha activista indíxena pertencente aos pobos shuswap e kutenai, orixinaria da Columbia Británica, no Canadá. É membro do grupo de activistas Tiny House Warriors.
Raimo Helminen
Helminen foi coñecido como xogador, principalmente como director de xogo, e en moitas ocasións asistía aos seus compañeiros antes que tentar el mesmo o lanzamento. É recordado tamén como unha persoa modesta e tranquila, que non dicía moitas palabras nas entrevistas. Logo da súa carreira como xogador recibiu numerosos recoñecementos: foi escollido para o salón da fama do hóckey sobre xeo finlandés, Ilves retirou o seu número (41), e a selección finlandesa retirou tamén o número 41 no seu honor. A súa carreira viuse ensombrecida polas ambigüidades fiscais xurdidas durante os seus anos en Malmö.
Scott Walker (cantante)
Walker continuou gravando ata 2018. Foi descrito pola BBC tras a súa morte como "un das figuras máis enigmáticas e influíntes na historia do rock".
Justo Novo Verdes
Traxectoria
Labrego de Conforto. Co golpe de Estado do 18 de xullo de 1936 foi incorporado ao Rexemento de Infantería de Montaña nº 30 e cando estaba a ser adestrado en Lugo para reforzar as columnas galegas que combatían en Asturias, desertou en maio de 1937 e ocultouse en Conforto. Integróuse no grupo de fuxidos da zona comamndado por Generoso Rico Rodríguez. Asestaron varios golpes en San Paio e Saldoiriña e o 29 de setembro de 1939 asaltaron varios veciños que regresaban da feira da Garganta en Vilanova de Ozcos preto de Coto de Frades. Fóronlles atribuídas a execución do cura da Veiga de Logares o 12 de agosto de 1939 e a de Hermenegildo Bienvenido Alonso Sastre, o mestre de Sanxés, o 28 de decembro dese ano. Reclamado polo Xulgado Eventual Militar de Xixón xunto con Francisco Torviso Arruñada e Francisco Calvín López encartados na causa 50/1940, presentouse ás autoridades o 4 de marzo de 1940 logo de que a súa nai, a súa irmá e a súa muller, Josefa Braña Bermúdez, fosen encarceradas ou deportadas. A súa implicación nestes feitos non puido ser probada.
Shizue Ukaji
Carreira e activismo
Ukaji converteuse nunha parte activa do movemento polos dereitos indíxenas dos ainus durante a década de 1970. Ela solicitou ao alcalde Ryokichi Minobe a enquisa de 1975 sobre as condicións socioeconómicas dos ainus en Toquio. A enquisa descubriu que había ao redor de 600 fogares ainus en Toquio, e que moitos traballaban como obreiros. Un posto para un conselleiro ainu foi feito na Oficina Metropolitana de Seguridade Económica de Shinjuku, para que os ainus puidesen obter axuda para atopar emprego. Ukaji cubriu este posto durante uns meses, pero deixou de exercelo debido á intensa carga de traballo.
Do Make Say Think
Do Make Say Think é unha banda canadense de post-rock formada en Toronto no ano 1995. A súa música combina baterías de jazz, guitarras distorsionadas, instrumentos de vento e uns baixos prominentes. Ata a data o grupo leva publicados sete álbums de estudio, todos eles a través do selo canadense Constellation Records.
The Auteurs
The Auteurs foi unha banda inglesa de rock alternativo dos anos 90, e un vehículo para o compositor Luke Haines (guitarra, piano e voces). Varias bandas influenciadas por The Auteurs tomaron os seus nomes de cancións do grupo. A banda polaca Lenny Valentino toma o seu nome dunha canción do álbum de The Auteurs Now I'm a Cowboy ,e a banda de Minneapolis Valet colle o seu nome da canción "Valet Parking" do álbum New Wave.
1996 - 2000
En 1996 The Auteurs publicaron After Murder Park, producido por Steve Albini, e que incluía os temas "Land Lovers", "Unsolved Child Murder", e "Buddha". O álbum gravouse nos Abbey Road Studios tras un ano durante o cal Haines pasara a meirande parte do tempo nunha cadeira de rodas tras caer dun muro. Haines gravou o disco Baader Meinhof en solitario baixo o nome de Baader Meinhof, usando a algúns músicos de The Auteurs. The Auteurs apoiou a Baader Meinhof nun concerto no Dingwalls de Camden. O derradeiro álbum de The Auteurs, How I Learned to Love the Bootboys, publicouse en 1999. Alice Readman deixou o grupo nesta época e foi substituída por varios músicos nos concertos.
Cognomen
O cognomen ou cognome ( en latín: cognomen [kɔŋˈnoːmɛn]; en plural cognomina; de con- "xunto con" e (g)nomen "nome") era o terceiro nome dun cidadán da Roma Antiga e o Imperio Romano, baixo as convencións de nomenclatura romanas.
Consell de Cent
Orixes
En 1238 estableceuse un Consello de Cento na cidade real aragonesa de Jaca e en 1265 Xaime I de Aragón dá a súa aprobación real ao Consello de Cento de Jaca, modelo implantado tamén en Barcelona e noutras cidades da Coroa de Aragón. O novo consello de Barcelona foise configurando durante o século XIII por sucesivos privilexios de successius privilegis de Xaime I:
O Trentenari
Coas reformas de Fernando II, de 1621 e de 1641/1652 os xurados do Consell de Cent sempre serían 144, entre eles 32 xurados (ciutadans honrats e doutores en dereito e en medicina, 12 cabaleiros e donceles, 4 nobres, 32 mercadores, 32 artistas (10 notarios públicos de Barcelona, 4 notarios reais, 10 boticarios e drogueiros, 2 candeeiros de cera e 6 cirurxiáns ou barbeiros e 32 menestrais). O Trentenari ou Consello ordinario de Trinta e seis era o encargado de preparar as propostas que terían que ser decididas polo Consello xeral e decidir sobre cuestións máis ordinarias, e estaba formado por 36 membros, oito ciutadans honrats e doutores en dereito e en medicina, 4 cabaleiros e nobres, 8 mercadores, 8 artistas i 8 menestrais. Finalmente, os oficios da Consellería distribuíanse da seguinte maneira:
Abolición
O Consell de Cent, que durante a guerra de sucesión española se posicionou en favor da causa austriacista, levantando un rexemento, e a Deputación da Generalitat de Catalunya foron abolidos polo Mariscal James Fitz-James Stuart, primeiro duque de Berwick, o 15 de setembro de 1714.
Mary Anne Frey
Investigación
miniatura|STS-90 Neurolab Frey foi nomeada profesora adxunta na Facultade de Medicina de Boonshoft en 1976. Desenvolveu o plan de estudos de fisioloxía. Estudou o impacto do exercicio na lipoproteína de alta densidade en mulleres, identificando que non había cambios durante dez semanas de adestramento. Tamén traballou na resposta cardiovascular á tensión mental. En 1986 foi nomeada directora técnica de The  Bionetics  Corporation no Centro Espacial Kennedy. Entre 1987 e 1990 foi científica visitante da NASA e profesora da Aerospace Medicine Residency Program. Frey foi nomeada profesora do Programa de Residencia de Medicina Aeroespacial.
Club Lev Iashin
Criterios
Para a confección da lista, Esenin tivo en conta os partidos disputados nas seguintes competicións:
Otilia Lux
Traxectoria
A súa nai animouna a estudar e foi unha das poucas nenas indíxenas que puideron asistir á escola ao ser a sexta de sete irmás. Aos 19 anos trasladouse á zona rural para impartir clases. Logrou chegar á facultade onde se involucrou en organizacións político-estudantís. Licenciada en Administración da Educación, de 1997 a 1999 foi comisionada da Comisión do Esclarecemento Histórico sobre a violación dos Dereitos Humanos e Feitos de violencia en Guatemala.
Dereitos das mulleres indíxenas
Lux denunciou as dificultades das nenas e as mulleres indíxenas para poder acceder á educación e tamén para ser propietarias das terras, algo que as sitúa en condicións especialmente desfavorables. Mestra nos niveis primario, secundario e universitario, é ademais catedrática en diplomados para mulleres indíxenas e conferencista nacional e internacional.
Juliana Taimoorazy
Traxectoria
Juliana Taimoorazy naceu 1973 no Estado Imperial de Irán no seo dunha familia asiria. O seu bisavó foi vítima do xenocidio asirio, sendo asasinado nun campo de exterminio, e dúas das súas tías avoas foron violadas e asasinadas durante o xenocidio por combatentes kurdos.
Activismo asirio
En 2017, Taimoorazy criticou o referendo de independencia do Kurdistán iraquí de 2017 impulsado polo Goberno Rexional de Kurdistán debido ao seu impacto negativo na poboación asiria da área, así como as ameazas de violencia lanzadas polo goberno contra os asirios que protestaron polo referendo.
Tarcila Rivera Zea
Tarcila Rivera Zea é unha activista indíxena do Perú. Pola súa acción na defensa dos dereitos dos pobos e as mulleres indíxenas foi recoñecida co Premio Visionario outorgado pola Fundación Ford no ano 2011.
Traxectoria
Tarcila Rivera Zea naceu na comunidade de San Francisco de Pujas, Ayacucho, capital da provincia de Huamanga, no Perú. Dende nena tivo que exercer como empregada do fogar co fin de recibir educación, aprendendo castelán á idade de 18 anos, sendo a súa lingua materna o quechua. Á súa chegada á capital con tan só dez anos, foi vítima de toda clase de discriminación pola súa condición de muller andina.
Podoconiose
Fisiopatoloxía
miniatura|Os agricultores que traballan en contacto coa terra teñen maior risco de sufrir podoconiose. A fisiopatoloxía desta enfermidade non se coñece completamente. Require de certa susceptibilidade xenética combinada coa exposición a certas partículas minerais. Suponse que micropartículas presentes no chan absórbense a través do pé, xerando unha resposta inflamatoria crónica que finalmente acaba por obstrui-lo fluxo linfático. Atopáronse partículas con contido de aluminio, silicio, magnesio e ferro no interior de macrófagos nos ganglios linfáticos das extremidades inferiores de doentes con podoconiose. Ademais, ao observar ao microscopio os vasos linfáticos dos doentes afectados obsérvase edema subendotelial, seguido de colaxenización que remata obliterando o lumen e obstruíndo o paso da linfa.
O Cabalón, Angoares, Ponteareas
O Cabalón é un lugar da parroquia de Angoares, no concello pontevedrés de Ponteareas, na comarca do Condado.
Luancos
Os luancos (en Luanqvi) eran unha antiga tribo celta de Gallaecia, un pobo galaico bracarense que viviu entre os ríos Támega e Tua, na provincia de Tras os Montes, no norte do actual Portugal e no sur de Galicia. Segundo Tolomeo, a súa cidade principal ou capital era Merua ou Merva.
Rally de Noia de 1990
Resumo
Carlos Piñeiro, vencedor da edición do ano anterior, chegou en terceira posición, mentres que o vigués Antonio Trelles, que foi terceiro en varios momentos da proba, quedou finalmente cuarto da xeral e primeiro na Copa Renault. Un dos favoritos para a vitoria, Arturo Rial, tivo que abandonar despois de que o seu Citroën AX Sport saíse fóra da estrada preto do remate da segunda pasada por Lesende.
Silvia Pérez Freire
Traxectoria
Colabora con diferentes ONG na reivindicación dos dereitos humanos das mulleres e co Consello da Cultura Galega.
Medalla Emperatriz da India
Caracterización
A medalla fabricouse en dúas versións, en ouro e en prata, con idéntico deseño. En ambos os casos, o seu diámetro é de 58 milímetros.
Metoxiclor
Exposición humana
A exposición humana ao metoxiclor ocorre polo aire, solo e auga, principalmente en persoas que traballan coa substancia ou son expostas a aire, solo ou auga contaminada. Non se sabe o rápida e eficientemente que esta substancia se absorbe polo corpo humano exposto a el polo aire contaminado ou por contacto coa pel. En modelos animais, altas doses deste produto poden orixinar neurotoxicidade. Algúns metabolitos do metoxiclor teñen efectos estroxénicos en animais adultos e en desenvolvemento antes do nacemento. Un metabolito estudado é o 2,2-bis(p-hidroxifenil)-1,1,1-tricloroetano (HPTE), que mostra unha toxicidade reprodutiva en modelos animais ao reducir a biosíntese de testosterona. Tales efectos afectan adversamente aos sistemas reprodutores de machos e femias. Pénsase que isto tamén "podería ocorrer en humanos" pero non foi probado. Aínda que un estudo ligou o metoxicloro co desenvolvemento de leucemia en humanos, a maioría dos estudos en animais e humanos foron negativos, polo que organismos como a EPA estadounidense determinaron que non é clasificable como carcinóxeno. A EPA indica que os niveis por riba do Nivel Contaminante Máximo de 40 ppb "causan" depresión do sistema nervioso central, diarrea, danos ao fígado, riles e corazón e (cunha exposición crónica) retardo no crecemento.
Etiquetado
Nomes comerciais utilizados foron: Chemform, Maralate, Methoxo, Methoxcide, Metox e Moxie.
Jon Bakero González
Jon Bakero González, nado en Sitges (provincia de Barcelona) o 5 de novembro de 1996, é un futbolista vasco-navarro profesional. Xoga no Pontevedra Club de Fútbol, como centrocampista e dianteiro, a onde chegou en 2022, fichado por dúas tempadas.
David Prowse
Outros papeis
Antes do seu papel de Vader, Prowse fíxose famoso no Reino Unido por formar parte da campaña de educación sobre o tráfico peonil do Green Cross Code, que estivo activa dúas décadas, até 1990. Como agradecemento pola súa contribución altruísta á seguridade viaria, foi homenaxeado pola raíña Isabel II como membro da Orde do Imperio Británico (MBE).
Tamén tivo un papel como en A Clockwork Orange (1971). Encarnou o monstro de Frankenstein en tres ocasións: Casino Royale (1967), The Horror of Frankenstein (1970) e Frankenstein and the Monster from Hell (1974).
Agnome
Outras civilizacións
En moitas outras civilizacións tamén se utilizou o uso de agnome. Os musulmáns usan, do mesmo xeito que os hebreos, o termo Ben para expresar "Fillo de". Xa en Grecia o uso de "Claudius" vén de "Fillos de Clausus".
O termo agnoma tamén se usa para designar unha parte do nome dun individuo que o diferencia dos seus homónimos. De feito, algunhas familias teñen membros co mesmo nome e apelidos, e para diferencialos engádeselles un agnome (por sufixación), como Junior (Jr.), Fillo (F°. ), Segundo, Neto, Sobriño (Sob°.). Nas liñaxes da nobreza tamén era habitual designar polo número de aparición en números romanos (II para o segundo, III para o terceiro etc.).
Arthur Cayley
De neno, a Cayley gustáballe resolver problemas matemáticos complexos por diversión. Entrou no Trinity College de Cambridge, onde destacou en grego, francés, alemán e italiano, así como en matemáticas. Traballou como avogado durante catorce anos.
Como profesor
En 1872 foi nomeado membro honorario do Trinity College e tres anos máis tarde membro ordinario, o que supuxo un estipendio ademais de honra. Nesa época os seus amigos recadaron cartos para un retrato seu. Maxwell escribiu un discurso ao comité de subscritores que se encargou de recoller os fondos para o retrato. O texto facía referencia aos temas investigados en varias das memorias máis elaboradas de Cayley, como por exemplo, capítulos sobre xeometría analítica de n dimensións, a teoría dos determinantes, a teoría das matrices etc. Ademais do seu traballo sobre álxebra, Cayley fixo contribucións fundamentais á xeometría alxébrica. Cayley e Salmon descubriron as 27 liñas nunha superficie cúbica. Cayley construíu a variedade Chow de todas as curvas nun espazo proxectivo e fundou a teoría alxebro-xeométrica das superficies regradas.
Territorio de Dacota
Historia
O Territorio de Dacota estaba formado pola parte máis ao norte da terra adquirida na compra de Luisiana en 1803, así como a parte máis ao sur da Terra de Rupert, que foi adquirida en 1818 cando o límite foi cambiado ao paralelo 49. O nome refírese á póla dacota das tribos síux que ocupaban a zona nese momento. A maior parte do Territorio de Dacota eran anteriormente parte dos territorios de Minnesota e Nebrasca.
Gran Premio de Arabia Saudita de 2022
Notas
<references group="lower-alpha"/>
A Aldea de Abaixo, Albá, Palas de Rei
A Aldea de Abaixo é un lugar da parroquia de Albá no concello lugués de Palas de Rei, na comarca da Ulloa.
Veasque, Arcos, Ponteareas
Veasque é un lugar da parroquia de Arcos no concello pontevedrés de Ponteareas, na comarca do Condado.
Deimos 2
Características
Deimos 2, sucesor de Deimos 1, foi construído usando o bus SI-300 por SATRECI para Elecnor Deimos Space, que vendeu o satélite a súa división de imaxe a UrtheCast. O satélite ten unha masa de 310 kg e está adicado a obter imaxes da superficie terrestre dispoñibles comercialmente. Deimos 2 usa unha cámara capaz de sacar imaxes de franxas da superficie terrestre de 12 km de ancho.
Gabro
Subtipos
miniatura|Unha paisaxe de gabro: os montes principais de [[Cuillin, Illa de Skye, Escocia]] 230px|miniatura|Mostra de cizlakita.
Distribución
Os gabros estratificados son tamén característicos dos lopólitos, que son grandes intrusións con forma de prato que son principalmente de idade precámbrica. Exemplos prominentes de lopólitos son o complexo Bushveld de Suráfrica, a intrusión Muskox dos Territorios do Noroeste do Canadá, a intrusión estratificada Rum de Escocia, o complexo Stillwater de Montana e os gabros estratificados próximos a Stavanger, Noruega. Os gabros tamén están presentes en stocks asociados con vulcanismo alcalino de rift continental.
Te quiero mal
Detalles
O guión gañou o concurso Curtocircuíto 05, un Festival Internacional de Curtametraxes de Compostela, cuxo premio ofrece a rodaxe ou distribución en Festivais nacionais e internacionais. A curta conseguiu multitude de premios en moitos dos festivais aos que se presentou, como o primeiro premio na XXVIII Semana Internacional da Curtametraxe de San Roque (Cádiz).
Condado de Rennes
A principios do século VIII mencionouse un conde de Rennes e Nantes chamado Agateu, que era bispo de Nantes. O condado formou parte da Marca da Bretaña desde 753, e dependía de Nantes; en 799 a conquista da marca bretoa foi completada por Guiu de Nantes. En 843 Lamberto II, neto de Guiu, apoderouse de Nantes e quizais tamén de Rennes, pero despois perdeuna ante os normandos. En 845, despois da batalla de Ballon, o rei bretón Nominoe ocupou Vannes, Rennes e Nantes; estas foi cedidas a Lamberto II, que tamén ocupou Angers e acabou sendo recoñecido por Carlos o Calvo.
Eva Inés Obergfell
Traxectoria
Obergfell foi profesora dun máster da Universidade Nacional de La Plata na Arxentina desde 2014, e realizou un seminario na Universidade de Barcelona en 2014.
Gorka Santamaría
Gorka Santamaría Nos, nado en Bilbao o 3 de xullo de 1995, é un futbolista español, que xoga de dianteiro no Badajoz, da Primeira División RFEF. É irmán dos tamén futbolistas Josu e Ander Santamaría, sendo xemelgo deste último.
Traxectoria
En xuño de 2022 foi anunciado como novo xogador do Deportivo da Coruña, tamén da Primeira RFEF. Con todo,no club galego non conseguiu achegarse aos seus números na campaña pasada e non conseguiu ningún gol nos 14 partidos que disputou, dos que só saíu como titular en tres. O último día de 2022 o club anunciou o despido do xogador.
Lei Paz-Andrade
Historia
En 2022 a o goberno da Xunta e a oposición valoraron a súa aplicación, discrepando nos obxectivos acadados.
Angel (serie de televisión de 1999)
Angel é unha serie televisiva estadounidense, un spinoff da serie Buffy the Vampire Slayer. A serie foi creada polo mesmo creador de Buffy, Joss Whedon, en colaboración con David Greenwalt. Estreouse en The WB dende o 5 de outubro de 1999 até o 19 de maio de 2004, constando de 5 tempadas e 110 episodios. Ao igual que Buffy, foi producida pola compañía de Whedon, Mutant Enemy.
O Outeiro, San Miguel de Coence, Palas de Rei
Toponimia
A orixe do topónimo é o latín, que é unha parte alta ou elevación do terreo.
Academia das Ciências de Lisboa
Historia
En 1910, coa proclamación da República Portuguesa, tomou o seu nome actual de Academia das Ciências de Lisboa.
Organización
A Academia de Ciencias de Lisboa tamén comprende dous institutos:
O Instituto de Lexicoloxía e Lexicografía da Lingua Portuguesa, presidido por Anselmo Artur, ocúpase da conservación e divulgación da lingua portuguesa; nel participan tamén estudosos alleos á Academia. Entre outras cousas, o Instituto elaborou o Dicionário da Língua Portuguesa Contemporânea.
Outeiro, Cabana, Palas de Rei
Toponimia
A orixe do topónimo é o latín, que é unha parte alta ou elevación do terreo.
Axencia Europea do Medio Ambiente
Hisoria
No ano 2002, 12 dos países candidatos a ingresar na Unión Europea entraron a formar parte deste organismo, co cal a Axencia converteuse no primeiro organismo da UE en acoller estes países como membros. O consello de administración da Axencia nomeou a británica Jacqueline McGlade como directora executiva no ano 2004. Con anterioridade ocupou este cargo o ambientalista español Domingo Jiménez Beltrán, que foi o primeiro director da institución.
Igor Akinfeev
Igor Vladimirovich Akinfeev (en Игорь Владимирович Акинфеев), nado en Vidnoe, óblast de Moscova, Unión Soviética, o 8 de abril de 1986, é un futbolista ruso que xoga como porteiro e capitán do CSKA Moscova. Militou durante toda a súa carreira en dito club, co que disputou máis de 700 partidos oficiais, sendo o xogador con máis encontros da historia do club. Gañou seis títulos da Liga Premier rusa e seis Copas de Rusia, así como a Copa da UEFA en 2005. É tamén o futbolista con máis partidos disputados na historia da máxima categoría rusa, con 514 encontros (a 21 de maio de 2022).
Traxectoria
Na Liga de Campións 2006/07 mantívose 362 minutos sen encaixar un gol, ata que Ricardo Quaresma, do Porto, conseguiu batelo no quinto partido da fase de grupos. En 2008 relevou a Sergei Ignashevich como capitán do club e durante os seguintes anos continuou aumentando a súa conta de títulos no fútbol ruso. Na tempada 2012/13, na que o club gañou liga e Copa, foi elixido mellor futbolista ruso do ano.
Selección rusa
Foi 111 veces internacional coa selección rusa, coa que debutou nun partido amigable contra Noruega o 28 de abril de 2004, aos 18 anos e 20 días. Converteuse así no xogador máis novo en vestir a camisola rusa, e no terceiro tendo en conta a selección soviética, por detrás neste caso de Eduard Streltsov e Sergei Rodionov. Ese mesmo ano foi incluído na convocatoria do equipo ruso para a Eurocopa de 2004, como terceiro porteiro por detrás de Sergei Ovchinnikov e Viacheslav Malafeev.
miniatura|200x200px| Akinfeev (dereita) antes do partido do [[Mundial de Fútbol de 2018|Mundial de 2018 contra España]] O 27 de marzo de 2015, nun partido de clasificación para a Eurocopa ante Montenegro, Akinfeev recibiu na cabeza o impacto dunha bengala lanzada dende a bancada, 20 segundos despois do saque inicial. O partido foi suspendido durante 35 minutos mentres era atendido, e retomouse coa súa substitución por Iurii Lodygin. O partido foi suspendido definitivamente despois dunha pelexa, mentres que o porteiro era trasladado a un hospital de Podgorica cunha ferida no pescozo e queimaduras leves.
O 1 de outubro de 2018 anunciou a súa retirada da selección nacional.
Rubén Albés
Rubén Albés Yáñez, nado en Vigo o 24 de febreiro de 1985, é un exfutbolista e adestrador de fútbol galego. Dende 2022 adestra o Albacete, da Segunda División.
Coche fúnebre
Historia
Dende os primeiros anos do século XX e até ben entrada a década de 1930 dese mesmo século, os coches fúnebres motorizados eran fabricados emulando ás carrozas fúnebres vitorianas con gran cantidade de ornamentos exteriores (nalgúns modelos, como o de Leo Gillig de 1913 incluían farois e campaíñas mudas) e tocados interiores na zona do cadaleito.
Saab 21
O Saab 21 foi un caza e avión de ataque sueco deseñado e fabricado por Saab. Usaba unha pouca ortodoxa fuselaxe de dobre brazo cun motor en configuración propulsora, dando ao aparello un aspecto pouco común.
O Saab 21 foi substituído a mediados dos anos 50 tras menos de 10 anos de servizo polos de Havilland Vampire e Saab 29 Tunnan cunha configuración semellante.
A Lomba, Areas, Ponteareas
A Lomba é un lugar da parroquia de Areas no concello pontevedrés de Ponteareas, na comarca do Condado. Segundo o IGE, en 2022 tiña 167 habitantes (85 homes e 82 mulleres).
Métopas do Partenón
Historia do Partenón e das súas métopas
Até entón, as noventa e dúas métoaps permaneceran case intactas. As dos lados leste, oeste e norte foron entón sistematicamente danadas polos cristiáns, que querían borrar o culto dos vellos deuses. Só sobreviviu a decoración tallada dunha métopa norte, con dúas figuras femininas, quizais porque foi interpretada como unha Anunciación (a figura sentada á dereita interpretaríase como a Virxe María e a figura de pé á esquerda como a do Arcanxo Gabriel). As métopas do lado sur salváronse, quizais porque este lado do Partenón estaba demasiado preto do bordo da acrópole; ou tamén porque o Physiologus incluíra os centauros no seu bestiario simbólico.
Reclamacións gregas
miniatura|Fragmentos de esculturas e métopas do Partenón, expostas no Museo Británico. Unha vez acadada a independencia, a partir de 1820, Grecia pretendeu recupera-los mármores do Partenón, incluíndo ás métopas. Así, houbo negociacións entre 1834 e 1842 cando o rei Otón intentou recompralas sen éxito por mor da negativa do Museo británico, onde se conservaban. Dende entón, o goberno grego esixiu regularmente a devolución das métopas do Partenón a partir ofrecendo dous argumentos: o primeiro, sostén que calquera estado debe ser capaz de posuír un elemento esencial do seu patrimonio cultural ou histórico; o segundo, que as métopas foron compradas ao goberno otomán, que non representaba ao pobo grego.
Mamerco Emilio Lépido Liviano
Traxectoria
Pretendeu ser elixido pretor, mais fracasou na primeira ocasión, se ben o conseguiu no 81 a. C. Fracasou en obter o consulado no seu primeiro intento porque se supuña que, a pesar de ser moi rico, rexeitara a magistratura de edil curul porque demandaba facer moitos gastos. Presentouse, de novo, para o cargo de cónsul no 77 a.C., un ano despois da morte do ditador Sila, conseguindoo só despois de que Caio Escribonio Curio retirase a súa candidatura para ese ano en favor de Liviano, e tivo a Décimo Xunio Bruto Albino como colega. Nin Mamerco nin o seu colega consular aceptaron un mando proconsular en Hispania para axudar a Quinto Cecilio Metelo Pío na Guerra Sertoriana.
Casamento
Os sobriños e sobriñas de Liviano, Servilia, Servilia Menor, Cneo Servilio Cepión, Catón e Porcia puideron vivir con el, despois de morrer seus pais.
Na cultura popular
Lépido Liviano é un dos personaxes que aparece na obra de Colleen McCullough, The Grass Crown (1991).
O Picoto, Areas, Ponteareas
O Picoto é un lugar da parroquia de Areas no concello pontevedrés de Ponteareas, na comarca do Condado. Segundo o IGE, en 2022 tiña 59 habitantes (24 homes e 35 mulleres).
Outeiro, San Xusto da Repostería, Palas de Rei
Outeiro é un lugar da parroquia de San Xusto da Repostería no concello lugués de Palas de Rei, na comarca da Ulloa. Segundo o Instituto Galego de Estatística, en 2021 estaba despoboado.
O Cotarel, Arnoso, Ponteareas
O Cotarel é un lugar da parroquia de Arnoso no concello pontevedrés de Ponteareas, na comarca do Condado.
Kathleen Kennedy
Carreira
En 2012 Kennedy apartouse de Kennedy/Marshall deixando o seu marido só á fronte e entrou en Lucasfilm, sendo copresidenta con George Lucas. O mesmo ano, a compañía Disney comprou a empresa por 4000 millóns de dólares e Kennedy converteuse na presidenta de Lucasfilm coa súa matriz en Disney. George Lucas continuou como asesor creativo.
Licypriya Kangujam
Visita a Mongolia
En 2018, Licypriya asistiu a unha conferencia de desastres da ONU en Mongolia xunto con seu pai. Isto inspirouna a involucrarse no activismo. Nun artigo de BBC News, afirmou: "Recibín moita inspiración e novos coñecementos das persoas que pronunciaban discursos. Foi un evento que me cambiou a vida". Licypriya fundou o "Movemento Infantil" pouco despois do evento para crear conciencia sobre a protección do planeta amosando o cambio climático e os desastres naturais.
Gran marcha de outubro de 2019
O 21 de outubro de 2019, Kangujam iniciou a "Gran marcha de outubro de 2019" en Nova Deli, con miles dos seus seguidores. Esta movilización levouse a cabo do 21 ó 27 de outubro en varios lugares para solicitar unha acción inmediata sobre ocambio climático e para promulgar a lei climática na India. Outra protesta tivo lugar en Paralakhemundi, Gajapati, co apoio de máis de 12.000 persoas da localidade. Nunha entrevista co xornal Pragativadi, Kangujam declarou: "'Até hoxe, só 5 países (Nova Zelandia, Australia, Reino Unido, México e Perú) teñen a súa lexislación sobre cambio climático, pero o 98% aínda non, isto inclúe á India. Estamos a marchar para pedir ós líderes mundiais que promulguen canto antes unha lei sobre o clima que regule as emisións de gases de efecto invernadoiro para salvar o noso planeta e o noso futuro. "Ademais, sinalou que, a diferenza doutros países desenvolvidos, as zonas rurais da India xa se viron afectadas polo cambio climático, principalmente a industria agrícola, porque a India está menos preparada para facer fronte ós danos climáticos. Tamén agregou que debido ó rápido aumento dos desastres climáticos e á diminución da produción agrícola, os nenos e os traballadores deixaron de ir á escola e de traballar.
Pratt & Whitney R-1830 Twin Wasp
Foi escollido como planta motriz para o bombardeiro pesado catrimotor Consolidated B-24 Liberator e o transporte bimotor Douglas DC-3, dous dos avións máis producidos da historia. Fabricáronse un total de 173 618 unidades do R-1830, sendo o motor de aviación máis producido da historia.
Unha versión máis desenvolvida, o R-2000, fabricouse a partir de 1942. O R-2000 tiá un diámetro superior de 146 mm e tiña outros cambios menores para mellorar o seu consumo e permitirlle que funcionase a maiores potencias con combustible de menor octanaxe. O principal usuario do R-2000 foi o Douglas DC-4.